史记言（），号笔峰，山西平阳府蒲州河津县人，明朝政治人物。
生平.少时家贫，卖碗自给，至运城为诸生所辱，始发愤读书。万历二十二年（1594年）甲午科举人，二十六年（1598年）戊戌科进士，知河南济源县。济源地故饶，又滨河，民间树艺无方，蓬蒿蓊然，记言至，视罪人轻重，令辟草莱自赎。制田器，教以葘畲法。开永利洞水渠，使资灌溉，亩获数十钟，家有盖藏。因建启运书院，陈诗书礼乐，文风丕变，一时名士如吴应举、段国璋、周维新，咸出其门。催科不遣胥役，不事鞭朴，但榜曰某里某日，而山僻罔不至。明季循